b'\n_START_ARTICLE_\nPulli j\xc3\xa4rv\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 63\xc2\xa0ha (hehtaaria) ja se on 1,2 kilometri\xc3\xa4 pitk\xc3\xa4 ja 750 metri\xc3\xa4 leve\xc3\xa4. Vedenpinnan korkeus on keskim\xc3\xa4\xc3\xa4rin 184,6\xc2\xa0m meren pinnan yl\xc3\xa4puolella. Siihen ei tule ojia, mutta sen laskuoja l\xc3\xa4htee j\xc3\xa4rven pohjoisrakkansta ja oja laskee 120 metrin p\xc3\xa4\xc3\xa4st\xc3\xa4 Saarij\xc3\xa4rveen. Sielt\xc3\xa4 vedet jatkavat Pullin kraavia my\xc3\xb6ten Pedetsin j\xc3\xb5geen, joka toimii alempana Ven\xc3\xa4j\xc3\xa4n rajan rajajokena ennen kuin se jatkaa Latvian puolelle. J\xc3\xa4rven valuma-alueen laajuus on 3,6\xc2\xa0km\xc2\xb2 (neli\xc3\xb6kilometri\xc3\xa4)._NEWLINE_J\xc3\xa4rvi on luodattu ja sen keskisyvyys on 3,9 metri\xc3\xa4 ja suurin syvyys 7,1 metri\xc3\xa4. J\xc3\xa4rven laskennalliseksi tilavuudeksi voidaan m\xc3\xa4\xc3\xa4ritt\xc3\xa4\xc3\xa4 0,0025\xc2\xa0km\xc2\xb3 (kuutiokilometri\xc3\xa4) eli 2,5 miljoonaa\xc2\xa0m\xc2\xb3 . J\xc3\xa4rven rantaviivan pituus on 3,2 kilometri\xc3\xa4 ja j\xc3\xa4rven rannat ovat vuorotelleen hiekkarantaa ja mutarantaa. Pullin pieni kyl\xc3\xa4 sijaitsee j\xc3\xa4rven pohjoisrannalla ja Misson kauppalan taajama levitt\xc3\xa4ytyy id\xc3\xa4st\xc3\xa4 rantaan asti. Misson kautta kulkeva Riian ja Pihkovan yhdist\xc3\xa4v\xc3\xa4 maantie ohittaa j\xc3\xa4rven ete\xc3\xa4ss\xc3\xa4.\n_START_SECTION_\nJ\xc3\xa4rven luokittelu ja ekologia\n_START_PARAGRAPH_\nJ\xc3\xa4rvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 5) mukaan veden kovuuden osalta pehme\xc3\xa4vetinen j\xc3\xa4rvi, jonka vedenv\xc3\xa4ri on vaalea (vir. pehme- ja heledaveeline j\xc3\xa4rv)._NEWLINE_J\xc3\xa4rvi luokitellaan limnologisesti oligotrofiseksi j\xc3\xa4rveksi, jolla tarkoitetaan ravinnetasoltaan karua j\xc3\xa4rve\xc3\xa4 (vir. oligotroofne tai v\xc3\xa4hetoiteline, OL). Silloin j\xc3\xa4rven vedess\xc3\xa4 on v\xc3\xa4h\xc3\xa4n ravinteita ja siksi vedess\xc3\xa4 el\xc3\xa4vien bakteerien ja levien yhteinen biomassa j\xc3\xa4\xc3\xa4 my\xc3\xb6s pieneksi. Koko ravintoketju, joka on riippuvainen j\xc3\xa4rven perustuotannon tarjonnasta, k\xc3\xa4rsii ravinnon v\xc3\xa4hyydest\xc3\xa4 ja silloin hy\xc3\xb6nteisten ja kalojen sek\xc3\xa4 laji- ett\xc3\xa4 yksil\xc3\xb6m\xc3\xa4\xc3\xa4r\xc3\xa4t j\xc3\xa4\xc3\xa4v\xc3\xa4t v\xc3\xa4h\xc3\xa4isiksi.\n_START_SECTION_\nLuontoarvoja\n_START_PARAGRAPH_\nJ\xc3\xa4rvi on kalojen suhteen lajirikas: s\xc3\xa4rki, ahven, kiiski, hauki, salakka, suutari, lahna, made, ankerias ja piikkinuoliaisiin kuuluva mutakala (Misgurnus fossilis). J\xc3\xa4rvess\xc3\xa4 on el\xc3\xa4nyt my\xc3\xb6s rapua, mutta rapuruton j\xc3\xa4lkeen sit\xc3\xa4 ei olla palautettu.'